 З  А П  И  С  Н  И  К

Од втората редовна седница на Советот на општина Чешиново-Облешево, одржана на ден 25.11.2021 година,во просториите на општината – Сала на Совет.
Седницата започна во 09.00 часот.
Присутни: Славе Донев, Боби Ѓоргиев, Анита Колева, Филип Јосев, Сане Стојанов, Слаџана Ангелова, Иван Андонов, Стојан Ангелов, Франческо Наков, Орце Митров и Саше Донев.
Присутни и: Градоначалникот на општина Чешиново-Облешево г-н Далибор Ангелов.
Записникот го води Драгица Горгиевска – Советник за  нормативно-правни работи во општината
Записникот од првата конститутивна седница на Совет се стави на разгледување и усвојување.
Процедурално:
-Орце Митров
Дали не треба како прва точка да биде разгледување на Записникот?
-Сане Стојанов 
И моето прашање ќе беше исто. Друго сакам да ги пофалам стручните служби во општината за ажурноста на изготвување на материјалите. Во четврток ни беше седницата на совет, во петок добивме материјали, покана за втора седница на Совет.
-Драгица Горгиевска
Разгледувањето и усвојувањето на Записникот не го ставаме како Точка на Дневен ред од причини што истото се нотира само во Записникот а не се донесува акт за негово усвојување.

Се премина на гласање.
Без забелешки со 11 гласа ЗА се усвои Записникот од првата (конститутивна) седница.

	За втората редовна седница Претседателот го предложи следниот:


Дневен ред,

1. ОДЛУКА за  именување на членови на Комисијата за финансирање, буџет, даноци и локален економски развој
2. ОДЛУКА за  именување на членови на Комисијата за статут и прописи
3. ОДЛУКА за  именување на членови на Комисијата за урбанизам, комунални дејности и заштита на животната средина
4. ОДЛУКА за  именување на членови на Комисијата за општествени дејности
5. ОДЛУКА за  именување на членови на Одборот за Месна Самоуправа
6. ОДЛУКА за  именување на членови на Советот кои ќе учествуваат при склучување на бракови
7. ОДЛУКА за  именување на членови на Комисијата за изготвување на Програма за работа на Советот
8. ОДЛУКА за  именување на членови на Комисијата за празници и манифестации
9. ОДЛУКА за именување на членови на Училишниот Одбор на Основното Училиште „Страшо Пинџур“ Соколарци
10. ОДЛУКА за именување на членови на Училишниот Одбор на Основното Училиште „Климент Охридски“ Облешево
11. ОДЛУКА за формирање на Комисија за унапредување на правата на пациентите во општина Чешиново-Облешево
12. ОДЛУКА за  формирање на Совет за јавно здравје
13. ОДЛУКА за  формирање на Совет за безбедност на сообраќајот на патиштата
14. ОДЛУКА за  формирање на Совет за превенција од детско претстапништво
15. ОДЛУКА за формирање на Локален Совет за Превенција
16. ОДЛУКА за именување на членови на Управен Одбор на ЈПКД „Облешево“
17. ОДЛУКА за именување на членови на Надзорен Одбор на ЈПКД Облешево
18. ОДЛУКА за именување на членови на Управен Одбор на ЈОУДДГ „Ѕвездички“ Чешиново, претставик на основачот
 

	Дневниот ред се усвои со 10 гласа ЗА
	

1 Точка (ОДЛУКА за  именување на членови на Комисијата за финансирање, буџет, даноци и локален економски развој)

-Анита Колева
Бидејки Славе Донев сеуште не е дојден на седница јас ќе дадам кратко образложение околу седницата на Комисијата за мандатни прашања, избори и именувања.
Комисијата има предлози за членови на Комисиите кои се наведени во писмениот Записник.
Јас како член на оваа Комисија бев предложена и од Саше Донев и од Слаџана Ангелова од причини што сум дипломиран економист и сметаа дека можам да дадам придонес во оваа работа.
-Драгица Горгиевска
Во записникот од Комисијата се дадени предлози, меѓутоа Вие како членови на Советот може да дадете и Ваши предлози со тоа што секогаш прво се гласа по предлогот на Комисијата. Доколку предлогот на Комисијата го добие мнозинството од Вашите гласови не се пристапува кон гласање на следниот предлог.
-Слаџана Ангелова
И на самата комисија барав да се спази пропорционалната застапеност од сите политички структури во Советот.
-Франческо Наков
Јас имам еден предлог за измена. Барам за член на оваа Комисија биде ставен Стојанче Ангелов од причини што тој и претходно е бил член на Советот и сметам дека има познавање околу финансиското работење на општината. Еден од предлозите на Комисијата дали Сане или Славе барам да се изземат. Еве мој предлог е на местото на Славе Донев за член на Комисијата за финансии и Буџет да биде именуван Стојанче Ангелов.
-Далибор Ангелов
Кога ќе го погледнам записникот од седницата на комисијата гледам дека има многу отстапки и спазен е критериумот на пропорционалност. Доколку почнете со правење на рокади ќе треба да ги правите секаде. Бидејки јас во претходните мандати бев член на оваа Комисија сметам дека како членови на оваа Комисија треба да бидат лица кои имаат барем основни познавања од делот на читање на буџет и завршни сметки. Доколку повторно немате компромис ќе треба истото повторно да го разгледа Комисијата за мандатни прашања, избори и именувања. Во ред е тоа што како Ваш предлог е Анита Колева бидеки таа е дипломиран економист. Треба да дадете инпут на Вашата работа, Вашите предлози треба да бидат идната креација на Буџетот. Немам ништо против твојот предлог за член на Комисијата да биде ставен Стојанче Ангелов но знам дека тој не е бил член на Комисијата за финансии и буџет во претходниот состав и нема искуство во таа работа.


-Драгица Горгиевска
Сакам да појаснам некои работи. Работата на Комисијата е да дава предлози. Комисијата не носи конечни Одлуки, таа само ја олеснува работата на Советот бидејки учествува при изготвување на актите од својата област. Без разлика кој ќе биде член на одредена Комисија тој треба да даде свој придонес во таа работа а конечната Одлука секогаш се донесува овде на Совет.
-Сане Стојанов
Сакав да кажам дека доколку нема да се добие мнозинство гласови за да се донесе Одлуката за формирање на Комисијата, тогаш вратете на повторно разгледување на Комисија за мандатни прашања.
-Стојан Ангелов
И јас го имав истиот предлог како Сане.

По дискусијата се премина на гласање.
Со 6 гласа ЗА и 5 гласа ПРОТИВ се донесе Одлука за членови на Комисијата за финансирање, буџет, даноци и локален економски развој да се именуваат следните членови:
1.Анита Колева
2.Славе Донев
3.Сане Стојанов
4.Орце Митров и
5.Иван Андонов.

2 Точка (ОДЛУКА за  именување на членови на Комисијата за статут и прописи)

Без дискусија со 11 гласа ЗА се донесе Одлука за членови на Комисијата за статут и прописи да бидат именувани следните лица:
1.Стојан Ангелов
2.Франческо Наков
3.Боби Ѓоргиев
4.Филип Јосев и
5.Саше Донев

3 Точка (ОДЛУКА за  именување на членови на Комисијата за урбанизам, комунални дејности и заштита на животната средина)

-Орце Митров
Разговарав со членот на Советот Франческо наков и тој изрази желба да биде член на оваа Комисија. Смета дека може да даде придонес во работата на Комисијата.
Пред да преминеме на гласање по предлозите прво сакам да прашам дали некој од предложените членови од Комисијата за мандатни прашања, избори и именувања сака сам доброволно да се повлече од таа Комисија или со поединечно гласање да ги утврдиме членовите на оваа Комисија?
-Славе Донев
Еве јас сум предложен за член на таа Комисија и се повлекувам. На мое место нека биде именуван Франческо Наков.

Се премина на гласање по предлогот на Комисијата за мандатни прашања со измената предложена на седницата на место на Славе Донев за член на Комисијата да биде Франческо Наков.

Со 11 гласа ЗА се донесе Одлука за членови на Комисијата за урбанизам, комунални дејности и заштита на животната средина да се именуваат следните членови:
1.Боби Ѓоргиев
2.Сане Стојанов
3.Орце Митров
4.Франческо Наков и
5.Иван Андонов

4 Точка (ОДЛУКА за  именување на членови на Комисијата за општествени дејности)

Без дискусија со 11 гласа ЗА  се усвои предлогот на Комисијата за мандатни прашања, избори и именувања.
За членови на Комисијата за општествени дејности се именувани следните лица:
1.Франческо Наков
2.Саше Донев
3.Слаџана Ангелова
4.Филип Јосев и
5.Сане Стојанов


5 Точка (ОДЛУКА за  именување на членови на Одборот за Месна Самоуправа)

Без дискусија со 11 гласа ЗА  се усвои предлогот на Комисијата за мандатни прашања, избори и именувања.
За членови на Одборот за Месна Самоуправа се именувани следните лица:
1.Орце Митров
2.Саше Донев и
3.Сане Стојанов

6 Точка (ОДЛУКА за  именување на членови на Советот кои ќе учествуваат при склучување на бракови)

Без дискусија со 11 гласа ЗА  се усвои предлогот на Комисијата за мандатни прашања, избори и именувања.
Се донесе Одлука сите членови на Советот ќе учествуваат при склучување на бракови по следниот распоред:
1.Стојан Ангелов за месец јануари
2.Франческо Наков за месец февруари
3.Иван Андонов за месец март
4.Сане Стојанов за месец април
5.Слаџана Ангелова за месец мај
6.Анита Колева за месец јуни
7.Боби Ѓоргиев за месец јули
8.Саше Донев за месец август
9.Славе Донев за месец септември
10.Филип Јосев за месец октомври
11.Орце Митров за месец ноември и
12.Орце Митров за месец декември


7 Точка (ОДЛУКА за  именување на членови на Комисијата за изготвување на Програма за работа на Советот)

Без дискусија со 11 гласа ЗА  се усвои предлогот на Комисијата за мандатни прашања, избори и именувања.
За членови на Комисијата за изготвување на Програма за работа на Советот се именуваат следните лица:
1.Филип Јосев
2.Иван Андонов и
3.Саше Донев.


8 Точка (ОДЛУКА за  именување на членови на Комисијата за празници и манифестации)
Без дискусија со 11 гласа ЗА  се усвои предлогот на Комисијата за мандатни прашања, избори и именувања.
За членови на Комисијата за празници и манифестации се именуваат следните лица:
1.Франческо Наков
2.Боби Ѓоргиев и
3.Орце Митров.

9 Точка (ОДЛУКА за именување на членови на Училишниот Одбор на Основното Училиште „Страшо Пинџур“ Соколарци)

-Орце Митров
Комисијата за мандатни прашања, избори и именувања нема дадено предлог и можеби е подобро овие две точки да се одложат за наредна седница на Совет.
-Сане Стојанов
Мој предлог е тоа да бидат лица кои гравитираат околу овие две населени места Чешиново и Облешево каде што се и Основните училишта и кои имаат деца кои следат настава во тие училишта.
-Градоначалникот
Доколку Вие немате предлог јас би сакал да дадам свој предлог па доколку сметате дека е издржан може да гласате по него.
Предлог е за член на УО на ООУ „Страшо Пинџур“ Чешиново да биде Катерина Јакимова. Таа работи во аптеката во Чешиново, исто така и претходно беше член на Училипниот одбор и беше доста активна во неговата работа.
-Саше Донев
Мој предлог е да го прифатиме предлогот на Градоначалникот од причини што тешко се наоѓаат лица кои сакаат да земат активно учество во некои работни тела.

Се премина на гласање.
Со 11 гласа ЗА се донесе Одлука за член на Училишниот Одбор на Основното Училиште „Страшо Пинџур“ Соколарци, како претставник на основачот да биде именувана Катерина Јакимова.


10 Точка (ОДЛУКА за именување на членови на Училишниот Одбор на Основното Училиште „Климент Охридски“ Облешево)

-Орце Митров
Комисијата и за овде нема дадено свој предлог.

-Саше Донев
Имам предлог тоа да биде Румена Стојанова од село Бања.

Се премина на гласање.
Со 11 гласа ЗА се донесе Одлука за член на Училишниот Одбор на Основното Училиште „Климент Охридски“ Облешево како претставник на основачот да биде именувана Румена Стојанова.


11 Точка (ОДЛУКА за формирање на Комисија за унапредување на правата на пациентите во општина Чешиново-Облешево)

-Орце Митров
Комисијата има дадено свои предлози за членови на оваа Комисија. Недостасуват само два члена во Комисијата како претставници на пациентите.
-Саше Донев
Јас имам еден предлог. Тоа нека биде Тоде Стоилов од Чешиново.
-Орце Митров
И јас имам предлог. Гоце Тасев од Чифлик. Неговите деца се доктори и миоже да даде свој придонес во Комисијата.


Се премина на гласање.
Со 11 гласа ЗА се донесе Одлука за членови на Комисијата за унапредување на правата на пациентите во општина Чешиново-Облешево да бидат именувани следните лица:
1.Анита Колева, Франческо Наков и Слаџана Ангелова претставници од Советот на општината.
2.Влатко Коцев и Благоја Митев претставници од Невладини организации.
3.Сања Тасова и Валентина Цоцева претставници од здравствени работници и
4.Тоде Стоилов и Гоце Тасев претставници на пациентите.

12 Точка (ОДЛУКА за  формирање на Совет за јавно здравје)

Без дискусија со 11 гласа ЗА се донесе Одлука за членови на Советот за јавно здравје да бидат именувани следните лица:
1.Слаџана Ангелова и
2.Франческо Наков.
Третиот член ќе се именува со дополнување на Одлуката откако Центарот за јавно здравје од Кочани номинира свој претставник за член на Комисијата.

13 Точка (ОДЛУКА за  формирање на Совет за безбедност на сообраќајот на патиштата)

Без дискусија со 11 гласа ЗА се донесе Одлука за членови на Советот за безбедност на сообраќајот на патиштата да бидат именувани следните лица:
1.Славе Донев
2.Стојанче Ангелов и
3.Саше Донев.

14 Точка (ОДЛУКА за  формирање на Совет за превенција од детско претстапништво)

Точката се одложи за нареден Совет кога ќе се добијат претставници за членоцви на оветот од други институции во согласност со Закон.
15 Точка (ОДЛУКА за формирање на Локален Совет за Превенција)

Точката се одложи за нареден Совет кога ќе се добијат претставници за членоцви на оветот од други институции во согласност со Закон.

16 Точка (ОДЛУКА за именување на членови на Управен Одбор на ЈПКД „Облешево“)

Без дискусија се премина на гласање.
Со 11 гласа ЗА  се донесе Одлука за членови на Управниот Одбор на ЈПКД „Облешево“ да се именуваат следните лица:

1.Благојчо Василев од Чешиново
2.Васе Анакиев од Облешево
3.Иван Богданов од Облешево
4.Антонио Стојанов од Спанчево и 
5.Дарко Стефанов од Чифлик.

17 Точка (ОДЛУКА за именување на членови на Надзорен Одбор на ЈПКД „Облешево“)

Без дискусија се премина на гласање.
Со 11 гласа ЗА  се донесе Одлука за членови на Надзорен Одбор на ЈПКД „Облешево“да се именуваат следните лица:
1.Дане Ефремов од Уларци
2.Јорданчо Костадинов од Теранци
3.Дени Петров од Спанчево
4.Ванчо Ѓоргиев од Облешево и
5.Даниел Минов од Спанчево

[bookmark: _GoBack]18 Точка (ОДЛУКА за именување на членови на Управен Одбор на ЈОУДДГ „Ѕвездички“ Чешиново, претставик на основачот)

Без дискусија се премина на гласање.
Со 11 гласа ЗА  се донесе Одлука за членови на Управен Одбор на ЈОУДДГ „Ѕвездички“ Чешиново, претставик на основачот да се именуваат следните лица:
1.Игор Јанев од Облешево
2.Мелита Ацева од Кучичино и
3.Филип Стојанов од Спанчево


	Со исцрпување на Дневниот ред заврши втората редовна седница на Советот на општина Чешиново-Облешево.
	Седницата заврши во 10.15 часот.





                                                                           Совет на општина Чешиново-Облешево
                                                                                                Претседател
                                                                                                Орце Митров

